**Opis dokazil ob vložitvi vloge na 3. javni razpis za intervencijo pomoč za zagon dejavnosti za mlade kmete za leto 2025**

|  |  |
| --- | --- |
| **PRILOGA1** | **Dokazilo o prevzemu kmetijskega gospodarstva** |
| **Uredba:** 2. točka drugega odstavka ter 1. točka tretjega odstavka 7. člena Uredbe o izvajanju intervencij podpora za vzpostavitev gospodarstev mladih kmetov in medgeneracijski prenos znanja, iz strateškega načrta skupne kmetijske politike 2023–2027 (Uradni list RS, št. 88/23, 12/24, 43/24 in 13/25; v nadaljnjem besedilu: Uredba)**Za koga velja:** za vse upravičence |

Upravičenec, ki kmetijsko gospodarstvo prevzema z medgeneracijskim prevzemom, vlogi na javni razpis priloži:

* skenogram izročilne pogodbe ali
* skenogram darilne pogodbe ali
* skenogram pogodbe o preužitku ali
* skenogram pravnomočnega sklepa o dedovanju ali
* skenogram pogodbe o dosmrtnem preživljanju v primeru smrti prenosnika.

Upravičenec, ki kupi kmetijsko gospodarstvo, vlogi na javni razpis priloži:

* skenogram kupoprodajne pogodbe.

|  |  |
| --- | --- |
| **PRILOGA2** | **Dokazilo o prenosu podjetja na podjetnika prevzemnika** |
| **Uredba:** 3. točka drugega odstavka 7. člena Uredbe**Za koga velja:** za gospodarske družbe in samostojne podjetnike posameznike |

Vlogi na javni razpis se priloži:

* skenogram pogodbe o prenosu podjetja v obliki notarskega zapisa (v skladu s 72.a členom Zakona o gospodarskih družbah – ZGD-1).

|  |  |
| --- | --- |
| **PRILOGA3** | **Dokazilo o ustrezni poklicni usposobljenosti** |
| **Uredba:** četrti odstavek 5. člena Uredbe**Za koga velja:** za vse upravičence  |

Poklicna usposobljenost se dokazuje:

* 1. točka četrtega odstavka 5. člena Uredbe:

Vlogi na javni razpis se kot dokazilo o ustrezni izobrazbi s področja kmetijske in s kmetijstvom povezane dejavnosti (živilskopredelovalna, lesarska, veterinarska, naravovarstvena in gozdarska dejavnost) priložijo dokumenti o najvišji doseženi izobrazbi in sicer skenogram spričevala o uspešno:

* + pridobljeni najmanj nižji poklicni (3. raven) izobrazbi s pridobljenim nazivom ali
	+ pridobljeni poklicni izobrazbi (4. raven) s pridobljenim nazivom ali
	+ pridobljeni srednji izobrazbi (5. raven) s pridobljenim nazivom ali
	+ uspešno pridobljenem nazivu 6. ali 7. ravni izobrazbe ali
	+ pridobljenem nazivu magister oz. doktor

**ali**

* v aplikacijo za elektronsko oddajo vloge se vnesejo naslednji podatki o pridobljeni izobrazbi:
	+ vrsta dokumenta;
	+ datum izdaje dokumenta;
	+ št. dokumenta;
	+ organ, ki je izdal dokument
* 2. točka četrtega odstavka 5. člena Uredbe:

Vlogi na javni razpis se kot dokazilo o nekmetijske smeri priložijo dokumenti o najvišji doseženi izobrazbi in sicer skenogram spričevala o uspešno:

* + pridobljeni najmanj nižji poklicni izobrazbi (3. raven) s pridobljenim nazivom ali
	+ pridobljeni poklicni izobrazbi (4. raven) s pridobljenim nazivom ali
	+ pridobljeni srednji izobrazbi (5. raven) s pridobljenim nazivom ali
	+ pridobljenem nazivu 6. ali 7. ravni izobrazbe ali
	+ pridobljenem nazivu magister oz. doktor

**in**

* + skenogram dokazila o uspešno pridobljeni nacionalni poklicni kvalifikaciji najmanj IV. ravni zahtevnosti s področja kmetijstva ali s kmetijstvom povezane dejavnosti iz priloge 2 Uredbe ali
	+ skenogram dokazila o uspešno pridobljeni izobrazbi s področja kmetijstva ali s kmetijstvom povezane dejavnosti (v primeru, da najvišja dosežena raven izobrazbe ni s področja kmetijstva ali s kmetijstvom povezane dejavnosti, ena od predhodnih ravni pa je bila dosežena na področju kmetijstva ali s kmetijstvom povezane dejavnosti).

**ali**

* v aplikacijo za elektronsko oddajo vloge se vnesejo naslednji podatki o pridobljeni izobrazbi:
	+ vrsta dokumenta;
	+ datum izdaje dokumenta;
	+ št. dokumenta;
	+ organ, ki je izdal dokument

|  |  |
| --- | --- |
| **PRILOGA4** | **Dokazilo o ustreznem znanju in spretnostih (delovne izkušnje vlagatelja)** |
| **Uredba:** 3. in 4. točkašestega odstavka 5. člena Uredbe**Za koga velja:** za upravičence, ki ustreznega znanja in spretnosti ne dokazujejo z vključenostjo v obvezno ali prostovoljno pokojninsko in invalidsko zavarovanje iz naslova opravljanja kmetijske dejavnosti ali s članstvom v RKG |

Vlogi na javni razpis se priloži:

* skenogram izpolnjene in podpisane Izjave o pridobljenih delovnih izkušnjah iz kmetijske dejavnosti na kmetijskem gospodarstvu, ki je priloga razpisne dokumentacije.

|  |  |
| --- | --- |
| **PRILOGA5** | **Dokazilo o doseganju vstopnega praga 12.000 eurov s prihodkom iz kmetijske, gozdarske ali dopolnilne dejavnosti**  |
| **Uredba:** a), b) in c) 5. točke prvega odstavka 6. člen Uredbe**Za koga velja:** za upravičence, katerih kmetijsko gospodarstvo ne dosega najmanj 12.000 eurov standardnega prihodka ali 8.000 eurov standardnega prihodka, če je sedež kmetijskega gospodarstva, katerega nosilec je vlagatelj, leži na nadmorski višini najmanj 700 metrov in več kot 50 % zemljišč, ki jih ima vlagatelj v uporabi, je v naklonu nad 35 % |

Vlogi na javni razpis se priloži:

* skenogram izkaza poslovnega izida, ki se glasi na upravičenca in je bil za leto 2024 v okviru napovedi davka od dohodka iz dejavnosti predložen finančni upravi ali
* skenogram napovedi davka, ki se glasi na upravičenca in je predložena finančni upravi za leto 2024, in iz katere je razviden prihodek kmetijskega gospodarstva, ugotovljen po računovodskih predpisih in izkazan v obračunu dohodnine od dohodka iz dejavnosti in
* izpis ločenih stroškovnih mest, ločenih računovodskih kontov ali drugih ustreznih ločenih knjigovodskih listin in evidenc, ki izkazujejo samo prihodek iz kmetijske, gozdarske in dopolnilne dejavnosti vlagatelja (če je vlagatelj fizična oseba).

|  |  |
| --- | --- |
| **PRILOGA6** | **Fotografija zemljišča oziroma objekta na katerem se izvaja naložbeni razvojni cilj** |
| **Uredba:** 1. točka drugega odstavka 6. člena Uredbe**Za koga velja:** za upravičence, ki v poslovnem načrtu navedejo naložbene razvojne cilje, razen za nakup kmetijske mehanizacije, kmetijskih zemljišč in plemenskih živali |

Vlogi na javni razpis se za naložbeni razvojni cilj priloži:

- fotografije zemljišča oziroma objekta, na katerem se bo izvajal naložbeni razvoji cilj. Iz fotografij mora biti razvidna celotna lokacija naložbe in

- opis stanja pred naložbo.

|  |  |
| --- | --- |
| **PRILOGA7** | **Dolgoročna pogodbo o najemu, zakupu ali služnosti** |
| **Uredba:** prva alineja 8. točke drugega odstavka 6. člena Uredbe**Za koga velja:** za upravičenca, ki ni lastnik, solastnik ali imetnik stavbne pravice na nepremičnini, na kateri se izvaja naložbeni razvojni cilj |

Vlogi na javni razpis se priložiti:

* skenogram dolgoročne pogodbo o najemu, zakupu ali služnosti za obdobje najmanj 10 let od leta vložitve vloge na javni razpis in sicer do vključno 2035 in
* skenogram soglasja z overjenim podpisom lastnika nepremičnine za izvedbo naložbenega razvojnega cilja, če to soglasje ni vsebovano v pogodbi, ki je priloga razpisne dokumentacije.

|  |  |
| --- | --- |
| **PRILOGA8** | **Soglasje lastnika oziroma soglasje ostalih solastnikov k gradnji ali vzdrževanju objektov** |
| **Uredba:** 7. točka drugega odstavka 6. člena Uredbe**Za koga velja:** za upravičenca, ki ni lastnik ali je solastnik nepremičnine, na kateri se izvajajo novogradnja enostavnega objekta, manjša rekonstrukcija ali vzdrževanje objekta |

Vlogi na javni razpis se priloži:

* skenogram soglasja lastnika oziroma soglasje ostalih solastnikov k novogradnji, manjši rekonstrukciji, vzdrževanju v skladu s predpisi, ki urejajo soglasja k tovrstnim naložbam. Soglasje lastnika oziroma solastnikov mora imeti overjen podpis in mora biti podano za obdobje najmanj 20 let od leta vložitve vloge na javni razpis in sicer do vključno 2045, ki je priloga razpisne dokumentacije.

|  |  |
| --- | --- |
| **PRILOGA9** | **Novogradnja enostavnega objekta** |
| **Uredba:** 2. točka drugega odstavka 6. člena Uredbe**Za koga velja:** za upravičence, ki bodo v okviru poslovnega načrta gradili enostavni objekt |

Za novogradnjo enostavnega objekta mora imeti vlagatelj ob vložitvi vloge na javni razpis pridobljena mnenja oziroma soglasja ali druga dovoljenja, če je to določeno s predpisi.

Vlogi na javni razpis se priloži:

* skenogram lokacijske informacije
* skenogram pridobljenih pozitivnih mnenj, ki so potrebna glede na lokacijsko informacijo

|  |  |
| --- | --- |
| **PRILOGA10** | **Gradbeno dovoljenje za nezahtevni objekt** |
| **Uredba**: 3. točka drugega odstavka 6. člena Uredbe**Za koga velja:** za upravičence, ki bodo v okviru poslovnega načrta gradili nezahtevni objekt |

Za gradnjo nezahtevnih objektov mora imeti vlagatelj ob vložitvi vloge na javni razpis gradbeno dovoljenje za nezahtevni objekt.

Gradbeno dovoljenje:

* mora biti veljavno;
* mora biti pravnomočno (potrjeno z žigom pravnomočnosti);
* glasiti se mora na upravičenca oziroma je iz Prostorsko informacijskega sistema ali potrdila pristojne upravne enote razvidno, da je upravičenec investitor.

Vlogi na javni razpis se:

* priloži skenogram veljavnega pravnomočnega gradbenega dovoljenja ali
* v aplikacijo za elektronsko oddajo vloge se vnesejo naslednji podatki:
	+ vrsta dokumenta;
	+ datum izdaje dokumenta;
	+ št. dokumenta;
	+ organ, ki je izdal dokument;

|  |  |
| --- | --- |
| **PRILOGA11** | **Manjša rekonstrukcija objekta** |
| **Uredba:** 4. in 5. točka drugega odstavka 6. člena Uredbe**Za koga velja:** za upravičence, ki bodo v okviru poslovnega načrta izvedli manjšo rekonstrukcijo  |

Za manjšo rekonstrukcijo objekta mora imeti vlagatelj ob vložitvi vloge na javni razpis pridobljena mnenja oziroma soglasja ali druga dovoljenja v skladu z 7. členom Gradbenega zakona (Uradni list RS, št. [199/21](http://www.uradni-list.si/1/objava.jsp?sop=2021-01-3972), [105/22](http://www.uradni-list.si/1/objava.jsp?sop=2022-01-2603) – ZZNŠPP, 133/23 in 85/24 – ZAID-A; v nadaljnjem besedilu: GZ-1).

Vlogi na javni razpis se priloži:

* skenogram pisnega mnenja pooblaščenega strokovnjaka s področja gradbeništva
* skenogram soglasja občine glede skladnosti s prostorskim aktom, za manjše rekonstrukcije, ki pomenijo manjše povečanje prostornine ali prizidave zunanjega stopnišča ali dvigala.

Če se naložba nanaša na manjšo rekonstrukcijo ali vzdrževanje obstoječega objekta, mora upravičenec imeti:

* pravnomočno gradbeno dovoljene za objekt **ali**
* pravnomočno uporabno dovoljenje za objekt **ali**
* odločbo upravne enote, da ima objekt pridobljeni gradbeno in uporabno dovoljenje skladno s 150. členom prehodnih določb GZ-1.

Za zgoraj navedene dokumente ne velja, da se morajo nujno glasiti na upravičenca.

Pri izvajanju 150. člena GZ-1 in izdajanju odločb na njegovi podlagi se v celoti upoštevajo pogoji iz prej veljavnega 197., 198. člena ZGO-1 in 124. člena Zakona o spremembah in dopolnitvah ZGO-1 (Uradni list RS, št. 126/07). Torej, šteje se, da imajo vsi objekti, ki izpolnjujejo pogoje po 197. in 198. členu ZGO-1 (objekti zgrajena pred 31. decembrom 1967), pridobljeno gradbeno in uporabno dovoljenje.

|  |  |
| --- | --- |
| **PRILOGA12** | **Gradbeno dovoljenje, uporabno dovoljenje ali odločba UE za nakup opreme za obstoječi objekt** |
| **Uredba:** tretja alineja 8. točke drugega odstavka 6. člen Uredbe**Za koga velja:** za upravičence, ki bodo v okviru poslovnega načrta izvedli nakup opreme v živinoreji, rastlinski pridelavi ali dopolnilni dejavnosti, katere končni proizvod je kmetijski proizvod iz Priloge 1 Pogodbe o delovanju EU (izberejo razvojni cilj 1.6, 1.9 ali 1.12) |

Če se naložba nanaša na nakup opreme v obstoječem objektu, mora upravičenec imeti:

* pravnomočno gradbeno dovoljene za objekt **ali**
* pravnomočno uporabno dovoljenje za objekt **ali**
* odločbo upravne enote, da ima objekt pridobljeni gradbeno in uporabno dovoljenje skladno s 150. členom Gradbenega zakona (GZ-1).

Za zgoraj navedene dokumente ne velja, da se morajo nujno glasiti na upravičenca.

Pri izvajanju 150. člena GZ-1 in izdajanju odločb na njegovi podlagi se v celoti upoštevajo pogoji iz prej veljavnega 197., 198. člena ZGO-1 in 124. člena Zakona o spremembah in dopolnitvah ZGO-1 (Uradni list RS, št. 126/07). Torej, šteje se, da imajo vsi objekti, ki izpolnjujejo pogoje po 197. in 198. členu ZGO-1 (objekti zgrajena pred 31. decembrom 1967), pridobljeno gradbeno in uporabno dovoljenje.

Vlogi na javni razpis se:

* priloži skenogram pravnomočnega gradbenega dovoljenja za obstoječi objekt ali uporabnega dovoljenja za obstoječi objekt ali odločbe UE o pridobitvi gradbenega in uporabnega dovoljenja na podlagi 150. člena prehodnih določb GZ-1 ali
* v aplikacijo za elektronsko oddajo vloge se glede na vrsto dovoljenja ali potrdila vnesejo naslednji podatki:
	+ vrsta dokumenta;
	+ datum izdaje dokumenta;
	+ št. dokumenta;
	+ organ, ki je izdal dokument.

|  |  |
| --- | --- |
| **PRILOGA13** | **Dokazilo o živalih v reji** |
| **Uredba:** Priloga 1 Uredbe: Seznam razvojnih ciljev**Za koga velja:** za upravičence, ki izberejo razvojni cilj 1.2 Povečanje obsega živali v reji za najmanj 10 % glede na število GVŽ v reji ob vložitvi vloge na javni razpis, razen za upravičence, ki redijo govedo ali kopitarje ali razvojni cilj 1.20 Preusmeritev ali povečanje proizvodnje v sektorje z nižjo stopnjo samooskrbe (vlagatelj bo z naložbenim razvojnim ciljem povečal število GVŽ ali se preusmeril v sektorje z nižjo stopnjo samooskrbe v živinorejski proizvodnji) |

Vlogi na javni razpis se priloži:

* skenogram dokazila o živalih v reji (računi, pogodbe o nakupu, dokazilo o uhlevitvi živali in podobno).

|  |  |
| --- | --- |
| **PRILOGA14** | **Dokazilo o vodenju knjigovodstva na ime vlagatelja** |
| **Uredba:** druga alineja drugega oziroma tretjega odstavka 14. člena Uredbe**Za koga velja:** za upravičence, ki uveljavljajo pavšalni dodatek 3.000 EUR iz naslova vodenja knjigovodstva |

Vlogi na javni razpis se priloži:

* skenogram dokazila o vodenju knjigovodstva na ime vlagatelja za davčne namene (odločba FURS) ali
* skenogram dokazila o vodenju knjigovodstva na ime vlagatelja v skladu z metodologijo FADN (pogodba z MKGP ali KGZS ali dokazilo o zakupu programa za vodenje FADN).

**OPOZORILO!!!**

V primeru investicije v agromelioracijo ali namakanja mora upravičenec imeti v skladu z veljavno zakonodajo naslednjo dokumentacijo, ki pa je ni potrebno prilagati vlogi na javni razpis:

|  |  |
| --- | --- |
|  | **Agromelioracije** |
| **Zakonodaja:** 78. in80. člen Zakona o kmetijskih zemljiščih (Uradni list RS, št. [71/11](http://www.uradni-list.si/1/objava.jsp?sop=2011-01-3086) – uradno prečiščeno besedilo, [58/12](http://www.uradni-list.si/1/objava.jsp?sop=2012-01-2468), [27/16](http://www.uradni-list.si/1/objava.jsp?sop=2016-01-1075), [27/17](http://www.uradni-list.si/1/objava.jsp?sop=2017-01-1446) – ZKme-1D, [79/17](http://www.uradni-list.si/1/objava.jsp?sop=2017-01-3781), [44/22](http://www.uradni-list.si/1/objava.jsp?sop=2022-01-0877) in [78/23](http://www.uradni-list.si/1/objava.jsp?sop=2023-01-2478) – ZUNPEOVE; v nadaljevanju: ZKZ)**Za koga velja:** za upravičence, ki izberejo razvojni cilj 1.16. Izvedba zahtevnih agromelioracijskih del |

Zahtevna agromelioracija se v skladu z 80. členom Zakona o kmetijskih zemljiščih uvede z odločbo ministrstva, pristojnega za kmetijstvo.

Upravičenec mora imeti:

* pravnomočno odločbo o uvedbi zahtevne agromelioracije

Za nezahtevne agromelioracije mora upravičenec imeti ustrezna soglasja ali dovoljenja pristojnih organov, če se bo predvidena nezahtevna agromelioracija izvedla na območjih varovanj in omejitev po posebnih predpisih.

|  |  |
| --- | --- |
|  | **Namakanje** |
| **Zakonodaja:** 92. in 94. člen ZKZ**Za koga velja:** za upravičence, ki izberejo razvojni cilj 3.3. Ureditev malih namakalnih ali oroševalnih sistemov ter nakup namakalne opreme za površino najmanj 0,2 ha. |

Namakalni sistem se v skladu z 92. členom ZKZ uvede z odločbo ministrstva, pristojnega za kmetijstvo.

Upravičenec mora imeti:

* pravnomočno odločbo o uvedbi namakanja
* vodno dovoljenje (pravica), razen, če se namaka samo z deževnico